Keskustelu:Täpläkauris

message: Kannattaa tarkastaa, onko mainittu nimiehdotus oikein. Ensi kertaa lukiessani nisäkkäiden nimiuudistuksesta lajille mainittiin nimiehdotukseksi täpläpeura; kuitenkin tässä ja muissakin yhteyksissä, jopa yhdessä uudessa nisäkäskirjassa, olen nähnyt puhuttavan täpläkauriista. Ja minulla on vahva aavistus, mistä tämä johtuu. Epäilisin näiden tahojen erehtyneen tekemään väärän oletuksen valkohäntäpeuran nimiehdotuksen perusteella: koska valkohäntäpeuraa ollaan muuttamassa valkohäntäkauriiksi, niin kuusipeurastakin täytyy tulla täpläkauris ja täpläpeura oli kirjoitusvirhe. Nimiehdotuksista kuitenkin ymmärsin, että "kauris"-nimi tulee koskemaan alaheimon Capreolinae (vanh. peurat; mm. hirvi, peura, metsäkauris, valkohäntäpeura) hirvieläimiä, kun taas "peura"-nimi koskisi alaheimon Cervinae (vanh. jalohirvet; mm. saksanhirvi) lajeja ja kuusipeura kuuluu (Suomen ainoana hirvieläimenä) nimenomaan tähän jälkimmäiseen ryhmään, ja joissain eläinkirjoissa kuusipeuralle onkin mainittu myös vaihtoehtoinen nimi kuusihirvi. Systematiikkaan voi tutustua tarkemmin vaikka ADW:n sivuilla. Sikäli ennenaikaistahan tämä on, koska nimiuudistusta ei ole vielä julkistettu, joten lajin nimi saattaa pysyä samana tai se voi saada täysin toisenlaisen nimen. Mutta kun asia kerran artikkelissa mainitaan, niin on sen silti syytä olla oikein.
 
Nimiehdotukset voivat äkkipäätä vaikuttaa maallikolle sekavalta, mutta hirvieläinten systematiikka tuntevan on helppo nähdä ehdotusten logiikka. Mietinkin, kun kuulin ensin vain valkohäntäpeuran nimiehdotuksesta ja tajusin siitä, että "kauris"-nimi menee Capreolinae-alaheimoon, että minkähän nimen Cervinae-lajit saavat, kun vanhoissa nimissä sekä kauriit ja peurat kuuluvat edelliseen, eikä niistä hirviäkään voida tehdä, kun Alces alces kuuluu juuri toiseen ryhmään ja sen nimi tuskin muuttuu; mutta olinkin unohtanut kuusipeuran ja sieltä löytyi ryhmälle "peura"-nimi. Vanhojen nimien sekavuutta lisää se, että "kauris"-nimisiä lajeja löytyy myös vuohen (!) Capra-suvusta. 
--Anshelm 1. lokakuuta 2007 kello 23.41 (UTC)
replies: text: Täpläkauris on hiukan kyseenalainen nimi eläimelle joka on osan vuotta täplätön (ja jotkut yksilöt synnynnäisestikin), ja lisäksi se on kohtalokkaan helppo sekoittaa aksishirven (Axis axis) englanninkieliseen nimeen spotted deer. Onko muutettu vain muuttamisen ilosta? --Harjasusi 25. huhtikuuta 2009 kello 02.08 (EEST)
Artikkelissa on varsin erikoinen kohta: Väitteen "Nimen muuttamisesta päätettiin keväällä 2007. Nimeä ei kuitenkaan muutettu..." lähde on vuodelta 2006, eli toisin sanoen lähteen väitetään ennustaneen tuleva päätös...--Compance 14. helmikuuta 2010 kello 22.02 (EET)
thread_title: Nimiehdotus

message: Ehdotan lupaavaksi. En ole itse muokannut, mutta on mielestäni sisällön ja muotoseikkojenkin kannalta kunnossa.--Tanár 22. helmikuuta 2014 kello 13.37 (EET)
replies: text: Kannatan –J.K Nakkila (keskustelu) 22. helmikuuta 2014 kello 14.17 (EET)

text: Juu, toki. --PtG (keskustelu) 22. helmikuuta 2014 kello 16.05 (EET)
replies: text: :Merkitsen lupaavaksi ja arkistoin jorinat.--Tanár 26. helmikuuta 2014 kello 16.35 (EET)
</div>
thread_title: Lupaava artikkeli -keskustelu